Բայց ի՞նչ նպատակներ էր իրականում հետապնդում Խլոդվիգը։ Թեև բացառված չէ, որ նա ունեցել է նաև կրոնական մղումներ, բայց նա, անշուշտ, որոշ քաղաքական նպատակներ էր հետապնդում։ Կաթոլիկություն ընդունելով՝ Խլոդվիգը շահեց մեծամասնություն կազմող գալա–​հռոմեական կաթոլիկ բնակչության համակրանքը և ստացավ ազդեցիկ եկեղեցական հիերարխիայի աջակցությունը։ Սա նրան անվիճելի առավելություն տվեց իր քաղաքական ախոյանների նկատմամբ։ «Նոր բրիտանական հանրագիտարանում» նշվում է, որ «Գալլիայի նվաճումը վերածվեց արիոսական ատելի հերետիկոսների լծից ազատագրվելու պատերազմի»։